Dehlidan Moskvaga parvoz qilgan «Aeroflot» samolyoti Toshkentga qo‘nishga majbur bo‘ldi

Moskvaga parvoz qilayotgan «Aeroflot A-330» samolyoti chorshanba kuni ertalab Toshkent aeroportiga qo‘nishga majbur bo‘ldi. RIA Novosti’ning O‘zbekiston poytaxti aeroporti vakiliga asosan yozishicha, bunga yo‘lovchining o‘zini yomon his qilgani sabab bo‘lgan.
«Aeroflot» shirkatining Dehli-Moskva yo‘nalishidagi reysi yo‘lovchilardan biri o‘zini yomon his qilgani tufayli Toshkentga soat 7:19da majburan qo‘ndi», - dedi aeroport vakili.
Uning so‘zlariga ko‘ra, bortni tibbiy brigada kutib olgan, yo‘lovchini kasalxonaga yotqizish masalasi hal qilingan.
«Samolyot Moskvaga parvozni davom ettiradi», - deya aytib o‘tgan agentlik suhbatdoshi.
Bundan oldin, «O‘zbekiston havo yo‘llari» samolyoti Samarada favqulodda qo‘nishni amalga oshirgandi.